אנופם קר

אנופם קר (באנגלית: Anupam Kher; נולד ב-7 במרץ 1955) הוא שחקן קולנוע וטלוויזיה הודי. קר, מבכירי שחקני הודו התפרסם בהוליווד בזכות תפקידיו בסרטים "שחקי אותה כמו בקהאם", "אופטימיות היא שם המשחק" ו"מלון מומבאי". בשנת 2018 קיבל מועמדות לפרס באפט"א לטלוויזיה לשחקן המשנה הטוב ביותר על תפקידו בסרט הטלוויזיה הבריטי "The Boy with the Top Knot". קר נולד וגדל בעיר שימלה, צפון הודו, בן למשפחה הינדית שמוצאה מקשמיר ואחיו של השחקן ראג'ו קר. בוגר בית הספר הלאומי לדרמה שבניו דלהי. קר זכה התפרסם לראשונה בבוליווד בשנת 1984 בדרמה "סראנש" בתפקיד עליו זכה להערכה רבה בהודו. שיחק בתחילת דרכו בסרטים הודיים מצליחים כמו "לב", "הציפור", "טיזאב", "טריקסטר" והעיבוד ההודי לקלאסיקה ההוליוודית "זה קרה לילה אחד". זכה בפרסים מקומיים על הופעותיו המרשימות בסרטים "רגעים", "אבא" ו"ראם לאקן". במהלך שנות ה-90 שיחק במותחן הפסיכולוגי המפורסם "פחד: סיפור אהבה אלים", במיוזיקל המצליח "מי אני בשבילך" ובדרמה הרומנטית "משהו קורה" שזכתה להצלחה מסחרית היסטורית בבריטניה. זכה להצלחה מקצועית רבה בזכות תפקידיו במיוזיקל הרומנטי "אמיץ הלב ייקח את הכלה" שזכה להצלחה חסרת תקדים, בתור אביו של ראז' מלחוטרה (שאהרוח' ח'אן) ובדרמה "1942: סיפור אהבה" בתפקיד משני זכור במיוחד עליו קר זכה בפרס כוכב המסך. בשנת 2000 שיחק קר בדרמה הרומנטית "תגיד... שאתה אוהב אותי". בשנת 2002 שיחק לראשונה במחוץ להודו בקומדיית הכדורגל הבריטית "שחקי אותה כמו בקהאם", בתפקיד אביה של שחקנית הכדורגל ההודית ג'ס, ההופעה הייתה הראשונה של קר בשפה האנגלית. ב-2004 הופיע קר בעיבוד המוזיקלי ההודי- הוליוודי לרומן "גאווה ודעה קדומה". ב-2005 שיחק בסרט הרוחות ההודי "חידה". ב-2006 שיחק בדרמה "צבע את זה בצהוב" שזכתה להצלחה גדולה מחוץ להודו בתפקיד הפעיל הפוליטי לקסמן פנדי, בדרמה הקומית "הקן של קסולה" ובדרמה "נישואים". ב-2007 השתתף קר בסרטו של אנג לי "תשוקה, זהירות" ובסרט ההודי "מסעה של אישה". ב-2008 שיחק במותחן ההודי המצליח "יום רביעי השחור" בתפקיד מפקד המשטרה ובדרמה הקומית "הקו האחר של הקו". ב-2009 שיחק בדרמה הקומית "סיד תתעורר". ב-2010 השתתף בסרטו של וודי אלן "כשתפגשי זר גבוה ומסתורי" בתפקיד אביה של דיה (פרידה פינטו). ב-2012 השתתף קר בדרמה הקומית ההוליוודית המצליחה "אופטימיות היא שם המשחק" בתפקיד ד"ר פאטל המטפל בפאט סולטאנו (בראדלי קופר) ובדרמה ההודית "ככל שיש חיים". בשנת 2016 שיחק בסרט הדרמה "גיבור אמריקאי", לצד ג'רארד באטלר ווילם דפו. ב-2017 שיחק בקומדיה הרומנטית "חולי אהבה" של הבמאי האמריקאי מיכאל שווואלטר. קר נשוי לשחקנית קירון קר ואביו החורג של השחקן סיקנדר קר. סראנש (1984) פחד: סיפור אהבה אלים (1993) 1942: סיפור אהבה (1994) - רגוביר פטאק מי אנחנו בשבילכם (1994) - פרופסור סידהארת' צ'ודהארי הו דרלינג, זוהי הודו! (1995) - נשיא הודו תשוקה (1996) - שאמבונאט סינג ירושה (1997) שחקי אותה כמו בקהאם (2002) - מוהאן סינג בהאמרה כלה ודעה קדומה (2004) - מר באקשי ממשלה (2005) חידה (2005) אדונית התבלינים (2005) אני לא הרגתי את גנדי (2005) - אוטאם צ'ודהארי צבע את זה בצהוב (2006) מתוקה (2006) נישואים (2006) תשוקה, זהירות (2007) - חאליד סלהאדין מסעה של אישה (2007) הקו האחר של הקו (2007) - ראג'יב My Name Is Anthony Gonsalves‏ (2008) - מורטאזה יום רביעי השחור (2008) - פראקאש ראת'וד סיד תתעורר (2009) - אבא של סיד הלב אומר מהר! (2009) כשתפגשי זר גבוה ומסתורי (2010) - אבא של דיה דסי בויז (2011) - סוראש אווסטי עונה (2011) לפרוץ את הגבול (2011) גור אריה יהודה (2011) - מונטי (דיבוב) ככל שיש חיים (2012) 26 הנבחרים (2013) - שארמה ג'י אופטימיות היא שם המשחק (2012) - ד"ר פטאל מצאתי את אוצר האהבה (2015) - דיוואן גיבור אמריקאי (2016) - ד"ר סינג חולי אהבה (2017) - אזמאט מלון מומבאי (2018) - השף המנט אוברוי Love Sonia‏ (2018) - דאדה טאקור 24: הודו (2013) סנס8 (2017-2015) בלש הודי (2017) The Boy with the Topknot (ו-2017) - סרט טלוויזיה של BBC ניו אמסטרדם (2018-2021) גברת וילסון (2018) מדיה וקבצים בנושא אנופם קר בוויקישיתוף אנופם קר, ברשת החברתית פייסבוק אנופם קר, ברשת החברתית אקס (טוויטר) אנופם קר, ברשת החברתית אינסטגרם אנופם קר, ברשת החברתית טיקטוק אנופם קר, במסד הנתונים הקולנועיים IMDb (באנגלית) אנופם קר, באתר "אידיבי", מאגר הידע העברי לקולנוע ישראלי ועולמי אנופם קר, באתר AllMovie (באנגלית) אנופם קר, במסד הנתונים הקולנועיים KinoPoisk (ברוסית) אנופם קר, באתר Discogs (באנגלית) סוכנות ידיעות, בעקבות לחץ יהודי: כוכב הודי לא יגלם את היטלר, באתר ynet, 17 ביוני 2010